Min egen fortælling: Hvad skjulte Lars for mig? - Hjemmet DK
Lars havde aldrig lagt skjul på sin vilde fortid med masser af kærester – ofte også på samme tid. Heldigvis havde han så heller aldrig lagt skjul på, at jeg var kvinden i hans liv. Så det troede jeg på, at jeg var, ind til den dag, hvor jeg ved en fejl overhørte en af Lars´telefonsamtaler.
Min kæreste, Lars, havde levet det vilde liv, før han mødte mig. Han havde haft mange kærester – nogle gange også på samme tid. Lars havde aldrig lagt skjul på sin fortid, men han lagde heller ikke skjul på, at han var vild med mig. Det var gensidigt. Lars og jeg var begge 29 år og lige flyttet sammen, da jeg en lørdag formiddag trådte ind i lejligheden med en kurv fuld af nytørret vasketøj. Jeg styrede mod soveværelset for at smide bunken på sengen og lægge dem sammen. Døren til soveværelset stod på klem, og jeg skulle lige til at skubbe den op med foden, da jeg hørte Lars tale i telefon derinde. Underligt lavt, syntes jeg... Et eller andet instinktivt fik mig til at stoppe op, og mens jeg langsomt sænkede min fod igen, opfangede jeg nogle ord, der fik det til at brænde i mine kinder. Det lød som noget i stil med – Hun er helt sikkert ikke hjemme torsdag... – Der er fri bane ... Hvad skete der her? Havde Lars gang i en anden? Jeg fik det akut skidt. Men i stedet for at brase ind og overraske Lars, blev jeg handlingslammet. Jeg havde fået et chok, og det var ufint at overhøre andres telefonsamtaler.
Endelig vidste jeg jo ikke ret meget. Jeg smed bunken af håndklæder på sofaen og begyndte mekanisk at lægge dem sammen. Et øjeblik efter trådte Lars ud af soveværelset med overraskelsen malet i ansigtet – Gud, er du dér? Jeg kunne ikke finde ud af at reagere, så jeg pippede bare spagt ja. Bortset fra, at jeg syntes, jeg havde set Lars' øjne flakke lidt, da han kom ud af soveværelset, virkede han fuldstændig normal de følgende dage, og jeg slog koldt vand i blodet. Jeg havde sikkert hørt forkert. Senere på ugen sad vi og hyggede os med slik og stearinlys. Vi havde set lidt serier, og Lars var som altid i gang med at spille Wordfeud på sin mobil. Han var nærmest afhængig, og jeg drillede ham ofte med, at han snød, for han lod tit mig kigge med og hjælpe. Jeg er gammel krydsordsløser og lidt af en haj med ord, så jeg var god for ham at have ved hånden. Derfor var det helt normalt, da Lars rejste sig op for at gå på toilettet og i samme moment rakte mig sin mobil. – Kan du ikke lige finde noget, der giver mig en million points her, søde? Jeg smilede og tog hans mobil og begyndte at studere mulighederne i dette Wordfeud-spil mod Søren. Og så skete der noget, der fik det fortiede optrin med telefonsamtalen i soveværelset til at vende frygteligt tilbage. Når Lars modtager en sms, tikkede den ikke bare ind. Selve beskeden ruller i linjer hen over skærmen oppe i toppen. Hvis man sidder og kigger på skærmen, når der kommer en sms, kan man altså læse den, inden den egentlig er åbnet. Og ja, der kom netop en sms. Teksten, der rullede over skærmen og forbi mine øjne, lød: "Ses vi i morgen som aftalt? Schyyy!" P Straks var beskeden væk igen, og der var kun den lille skinnende kuvert, der lå og grinede af mig oppe i venstre hjørne. Havde jeg set rigtigt? Og hvem var P? Jeg følte ikke, at jeg kunne sige noget til Lars. Samtidig med at jeg havde lyst til at gå ud og flå døren til toilettet op og afkræve ham en forklaring. I stedet for gik jeg i seng, og efterfølgende begyndte jeg at blive mistænksom over snart sagt hvad som helst. Det var selvfølgelig uholdbart, men jeg skulle i hvert fald lige tage mig sammen til en eventuel snak. Navnlig dagen efter var jeg på stikkerne. Det var jo den dag, smsen fra P havde nævnt. Og om aftenen skulle Lars sørme over til Frank. Jeg var nu ret sikker på, at det var løgn, men jeg vidste ikke, hvordan jeg skulle konfrontere ham. Det blev en forfærdelig aften for mig, mens Lars virkede ganske normal. Jeg befandt mig i skærsilden, og det var slet ikke til at holde ud at tænke på, at min 30-års fødselsdag også stod for døren. Lørdag skulle vi ud med mine forældre. Der var booket bord på en af byens bedste restauranter. Da vi klædte om, stak Lars til mig. Hvorfor var jeg så mut? Jeg tog en dyb indånding, da vi stod foran restauranten. Jeg måtte bare prøve at gennemføre middagen med mine forældre. Lars tog mig i hånden og hilste på tjeneren, som sagde, at vi skulle sidde inde bagved. Så greb Lars fat i mig og skubbede mig foran sig ind i restauranten. – Tillykke!!! Et kæmpe kor kom mig i møde, og dér, midt i restaurantens bagerste lokale stod alle mine – vores – venner. Ingen forældre, bare champagne, smil og kram. Det var virkelig en overraskelse, denne surprisefest! Jeg var fuldstændig overvældet og lidt fortumlet, da Lars tog ordet efter det indledende ståhej. – Ja, min skat, vi syntes jo virkelig, du skulle fejres. Så nu drikker vi vores skål her og nyder lidt snacks. Og så går turen hjem til Pernille, hvor der er middag, og fest. Så faldt 10-øren. P for Pernille, min veninde. Hun var simpelthen P i Lars' telefonbog på mobilen. Nu forstod jeg alle konspirationerne, den lavmælte samtale og sms'en. Og hvilken lettelse! Det var vel den bedste 30-års fødselsdagsgave, jeg næsten kunne få. Lars fik verdens største kram. Og senere på aftenen fortalte jeg ham om det hele. Han tog mig bare i sine arme og sagde – Dit fjollehoved. Jeg ville da aldrig bedrage dig. Og hvis du nogensinde forestiller dig noget lignende igen, insisterer jeg på, at du skal sige det. Der tænkte jeg, at Lars virkelig bare er den bedste mand i hele verden, og det tænker jeg stadigvæk. LÆS OGSÅ: Min egen fortælling: Mine kollegaer svigtede migLÆS OGSÅ: Min egen fortælling: Jeg græd til min eksmands bryllupLÆS OGSÅ: Min egen fortælling: Børnene kom imellem os
Publiceret: 28-08-2015
Jeg betalte den højeste pris for at bryde ud af mit ægteskab » Min svigerinde drak sig fra sans og samling
Læs Leas historie her: » Min veninde flirtede med min kæreste
Jeg var knust,da Klaus gik fra mig, men jeg fik det kun endnu værre, da min veninde begyndte at fortælle om, hvor tæt hun og han havde danset til en fest. Læs Louises historie her: » Vi kunne jo ikke blive ved med at hade hinanden
Da min kæreste forlod mig til fordel for Pia, var jeg sønderknust. Jeg hadede Pia, og jeg frydede mig lidt, da jeg hørte, at min ekskæreste nu havde forladt hende til fordel for Trine. Vi lavede en eks-konernes klub » Min svigerfar flirtede med mig
Læs hvordan Linda får tacklet sin svigerfar her » Min egen fortælling: Skybruddet bragte os sammen
Jeg var allerede ved at rejse mig for at smutte, da et skybrud heldigvis brød ud » Jeg fik gjort op med mine dårlige vaner
Min datters kamp mod vægten hjalp mig i gang » Katastrofeferien reddede vores forhold
Jeg har altid været vant til at holde jul med mine forældre, og orker ikke min kærestes store larmende juleaften med masser af børn og familie, jeg ikke kender særligt godt. Det skaber splid i forhold til min svigerfamilie – hvad skal jeg gøre?
Kan man tillade sig kun at holde jul med sin egen familie? » Brev til Vibeke: Min søn forlanger, at jeg går i terapi
Læs Vibekes svar her » Brev til Vibeke: Jeg vil gå fra min mand for min elskers skyld